cyanic-selkie/wikianc huggingface dataset:
Tito Puente
Elämä ja ura
Puente nousi massojen suosioon 1950-luvun alun mambovillityksen myötä. Hänen musiikissaan oli vaikutteita monista karibialaisista ja afrokuubalaisista tyyleistä, mambon ohella sonista ja cha-chasta. Hän esitti myöhemmin myös pop- ja bossa nova -tyyppistä musiikkia sekä salsaa. Hänen varhaiskautensa merkittävimpiä albumeita ovat vuonna 1956 julkaistu Cuban Carnival sekä kaksi Dance Mania -albumia vuosilta 1958 ja 1960.
Puente initioitiin afrokuubalaiseen santería-uskontoon vuonna 1974, ja sen merkiksi hän pukeutui vuoden ajan täysvalkoisiin vaatteisiin.
Puente nousi toisen kerran kuuluisuuteen 1990-luvun alussa Oscar Hijuelosin Mambo Kings -kirjan pohjalta tehdyn elokuvan myötä. Vuonna 1991 julkaistu The Mambo King oli hänen sadas albuminsa. Yhteensä Puente äänitti kaikkiaan noin 120 albumia.
Puente kärsi sydäninfarktin pian pidettyään show’n Puerto Ricossa. Kuukauden päästä hänelle tehtiin New Yorkissa sydänleikkaus, josta hän ei selvinnyt vaan menehtyi 77 vuoden ikäisenä touko-kesäkuun vaihteessa 2000.
Kunnianosoitukset
Puente voitti ensimmäisen Grammy-palkintonsa vuonna 1979 albumista Homenaje a Beny Moré. Ennen kuolemaansa hän sai yhteensä viisi Grammya, joista viimeisin tuli vuonna 2000 albumista Mambo Birdland. Hänelle myönnettiin vielä vuonna 2003 postuumisti Grammy Lifetime Achievement Award. Vuonna 2018 albumi Dance Mania (1958) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Hege Storhaug
pienoiskuva|Hege Storhaug vuonna 2017. Hege Storhaug (s. 21. toukokuuta 1962 Arendal, Norja) on norjalainen toimittaja ja tietokirjailija. Norjassa hänet tunnetaan islamismiin ja liberaaliin maahanmuuttopolitiikkaan kohdistamastaan kritiikistä. Hän taistelee naisten oikeuksien puolesta perinteisiä muslimien asenteita ja käytäntöjä vastaan. Hän on ollut vuodesta 2002 alkaen tiedottajana norjalaisessa Human Rights Service (HRS) -ihmisoikeusjärjestössä.
Melania
Melania on naisen etunimi. Se tulee kreikan kielestä ja merkitsee mustaa.
Melania on kahden kirkollisen pyhimyksen nimi. Suomessa Melania-nimi ei ole ollut mukana almanakassa, ja sen käyttö on jäänyt vähäiseksi. Digi- ja väestötietoviraston mukaan Melania-nimisiä naisia on vuoteen 2020 mennessä tilastoitu noin 40. Suomessa huomattavasti yleisempi nimi on Melanie.
Hege Storhaug
Ura
Storhaug on valmistunut vuonna 1992 toimittajaksi Oslon yliopistosta, mitä ennen hän työskenteli toimittajana vasemmistolaisessa Klassekampen-lehdessä. Hän oli 1992 ensimmäisten toimittajien joukossa, jotka Norjassa kiinnittivät huomiota musliminaisten pakkoavioliittoihin. Storhaug, joka oli vakaumuksellinen antirasisti, oli syvästi järkyttynyt löydöistään. Sittemmin hän asui kaksi vuotta Pakistanissa, ja kirjoitti kokemuksistaan kirjan. Vuonna 2015 hän oli vieraillut yhteensä seitsemäntoista kertaa Pakistanissa, missä hänellä on lukuisia hyviä ystäviä.
Vuonna 1999 Storhaugilla oli keskeinen rooli kahden televisiodokumentin tuottamisessa, joissa käsiteltiin pakkoavioliittoja ja kunniamurhia. Vuonna 2002 esitetty naisten sukuelinten silpomista Norjan muslimiyhteisössä käsittelevä dokumentti Norske jenter omskjæres nousi mediahuomion kohteeksi, kun paljastui, että kaksi julkisesti käytännön tuominnutta imaamia totesi piilokameralle tallennetussa videomateriaalissa kannattavansa sitä. Dokumentti voitti norjalaisen journalistijärjestön jakaman Skup-palkinnon, ja vuonna 2001 se voitti norjalaisten televisioyhtiöiden (NKR, TV 1, TV 2, TV Norge) yhdessä jakaman vuosittaisen Gullruten-palkinnon dokumenttien sarjassa.
Storhaug oli vuonna 2002 mukana tuottamassa lapsiavioliittoja käsittelevää Brennpunkt-dokumenttielokuvaa, ja samana vuonna hän alkoi työskennellä HRS-ihmisoikeusjärjestössä. Vuonna 2006 hän julkaisi maahanmuuttopolitiikkaa käsittelevän kirjan, joka voitti Etelä-Norjan kirjallisuuspalkinnon. Storhaugin kotiin tunkeuduttiin 2007, ja hän joutui törkeän pahoinpitelyn kohteeksi.
Vuonna 2015 julkaistu kirja ''Islam, den 11. landeplage'' (suom. Islam - yhdestoista vitsaus) nousi yhdeksi Norjan kaikkien aikojen suurimmista bestselleistä, vaikka kirja oli omakustanne ja sitä käsiteltiin hyvin vähän valtavirran medioissa. Suomessa Kiuas Kustannus julkaisi teoksen 2017.
Teokset
Norjaksi
Suomennokset
Reza Shah Pahlavi
thumb|Reza Pahlavin kruunajaiset Šaahi Reẕā Pahlavī (15. maaliskuuta 1878 – 26. heinäkuuta 1944 ) oli Persian šaahi vuosina 1925–1935 ja Iranin šaahi vuosina 1935–1941.
Reza Khan kasvoi pienessä kylässä Māzandarānin provinssissa. Hän liittyi kasakkaprikaatiin 15-vuotiaana. Vuonna 1911 hän osallistui taisteluihin Abol Hossein Mirza Farmanfarmaianin joukoissa vallankaappausta yrittänyttä Salar al-Dolehia vastaa. Reza Khan ylennettiin luutnantiksi. Vuonna 1912 hänestä tuli kapteeni, 1915 eversti ja 1918 kenraali.
21. helmikuuta 1921 Reẕā Pahlavī suoritti sotilasvallankaappauksen ja kaatoi vanhan hallitsevan Qajar-dynastian jota hallitsi silloin šaahi Ahmad Shah Qajar. 25. huhtikuuta 1926 hän kruunautti itsensä šaahiksi ja otti nimekseen Reza Shah Pahlevi.
Reza Pahlavin 16-vuotisen hallitsijakauden aikana Persiasta tuli moderni länsimaalainen valtio. Uudet päällystetyt tiet tulivat ja Trans-Iranin rautatie valmistui. Nykyaikainen koulutusjärjestelmä otettiin käyttöön. Hallintoa muutettiin länsimaisten valtioiden perustuslakimallin mukaiseksi. Oikeusjärjestelmää länsimaalaistettiin ja tuomioistuinjärjestelmä otettiin käyttöön. Laaja teollistaminen toteutettiin. 21. maaliskuuta 1935 hän vaati kansainvälistä yhteisöä käyttämään Persiasta nimeä Iran, jota maan persialaiset olivat käyttäneet sassanidien dynastian ajoista lähtien.
Iran oli 1900-luvun alussa englantilaisten ja venäläisten etupiireihinsä jakama vasallivaltio. Šaahi Reza Pahlavin aikakaudella maa sai itsenäisyyttä. Toisessa maailmansodassa Neuvostoliitto ja Iso-Britannia hyökkäsivät Iraniin ja miehittivät maan. Taustalla olivat šaahin tekemät öljykaupat saksalaisten kanssa, sekä Neuvostoliiton eteläisen avustuslinjan rakentaminen.
Neuvostoliitto ja Iso-Britannia syrjäyttivät Reza Pahlavin ja nostivat valtaistuimelle hänen poikansa Mohammad Reza Pahlavin. Neuvostoliitto ja Iso-Britannia toivoivat että nuori šaahi olisi yhteistyöhaluisempi liittoutuneiden kanssa kuin isänsä. Reza Pahlavi ajettiin maanpakoon Mauritiuksen saarelle. Hän kuoli Johannesburgissa, Etelä-Afrikassa.
Perhe
Reza Shahin nai vuonna 1894  Maryam Khanumin (k. 1904). He saivat yhden tyttären:
Vuonna 1922 hän nai Turan Qamar al Molk Amir Soleimaneinin (1904–1995). He saivat yhden pojan:
Reza Shahin neljäs vaimo oli Esmat Dowlatshahi (1904–1995). He saivat viisi lasta:
Vieraanvaraisuusjärjestö
Vieraanvaraisuusjärjestöjen (hospitality exchange) tarkoituksena on (pääasiassa) vastavuoroisesti tarjota järjestön muille jäsenille majapaikka omassa kodissa. Järjestöt yleensä myös mahdollistavat paikallisten sekä muiden matkailijoiden tapaamisen matkakohteessa, riippumatta siitä tarjotaanko majoitusta vai ei.
Maailmanlaajuisesti toimivia järjestöjä on useita, vaihtelevin toimintaperiaattein ja jäsenrajoituksin:
Lukáš Jašek
Lukáš Jašek (s. 28. elokuuta 1997 Třinec, Tšekki) on tšekkiläinen jääkiekkoilija, joka pelaa Ruotsin SHL-liigan IK Oskarshamnissa. Hän on pelipaikaltaan oikea laitahyökkääjä, mutta Jašek osaa pelata myös keskellä. Hän laukoo oikealta.
Seuraura
Lev Praha varasi Jašekin 162. pelaajana KHL:n varaustilaisuudessa 2014. Kaudeksi 2014–2015 hän palasi Třinecin organisaatioon. Jašek debytoi myös seuran miesten Extraliga-joukkueessa, jossa hän pelasi 27 runkosarja- ja yhden playoff-ottelun tehden yhden syöttöpisteen sekä neljä Mestarien liigan ottelua tehden yhden syöttöpisteen. Vain 17-vuotias Jašek teki CHL:ssä miesten pääsarjadebyyttinsä toisella kierroksella 23. elokuuta 2014 norjalaista Stavanger Oilersia vastaan. Hänet merkittiin Třinecin nelossentteriksi laidoilleen Erik Hrňa ja Radim Matuš. Jašek keräsi ottelusta teholukeman +2. Extraliga-debyyttinsä hän teki runkosarjan avauskierroksella 12. syyskuuta 2014 HC Pardubicea vastaan. Jašek merkittiin Třinecin kolmosketjun oikeaan laitaan Lukáš Žejdlin ja Jakub Orsava. Hän sai ottelussa jääaikaa 6.27 minuuttia. Jašek voitti kauden päätteeksi hopeaa.
Vancouver Canucks varasi Jašekin kuudennella kierroksella 174. pelaajana NHL:n varaustilaisuudessa 2015. Kaudella 2015–2016 hän pelasi Extraligassa 25 runkosarjaottelua tehopistein 2+1=3 ja yhden playoff-ottelun ilman tehopisteitä. Jašek teki Extraliga-uransa avausmaalin 4. joulukuuta 2015 vieraissa BK Mladá Boleslavia vastaan. Hän pelasi myös neljä CHL-ottelua ilman tehopisteitä. Jašek pelasi kauden aikana miesten pelejä myös kaksi ottelua lainalla sekä sarjatasoa alempana 1. česká hokejová ligan AZ Havířovissa että edelleen sarjatasoa alempana 2. česká hokejová ligan HC Frýdek-Místekissä. Hän pelasi osan kaudestaan myös Třinecin A-nuorissa, jossa Jašek teki runkosarjassa 14 ottelussa 28 tehot 15+13=28. Hän oli joukkueen kolmanneksi paras maalintekijä. Jašek voitti myös koko Extraliga juniorůn pudotuspelien piste- ja syöttöpörssin tehoilla 9+16=25 sekä tehotilaston lukemalla +18. Hän voitti kauden päätteeksi sarjan mestaruuden. Kauden 2016–2017 Jašek pelasi suurimmaksi osaksi lainalla 1. ligaan nousseessa HC Frýdek-Místekissä. Hän pelasi kauden aikana Extraligassa 16 runkosarja- ja neljä playoff-ottelua.
Kaudeksi 2017–2018 Jašek siirtyi 2+1-vuotisella sopimuksella HC Libereciin. Hän pelasi ensimmäisen täyden Extraliga-kautensa tehden 48 runkosarjaottelussa tehot 8+10=18. Jašek pelasi kauden aikana myös neljä ottelua lainalla 1. ligan HC Benátky nad Jizeroussa. Extraliga-kauden jälkeen, maaliskuussa 2018 hän siirtyi amatööritryout-sopimuksella AHL-joukkue Utica Cometsiin, jossa Jašek pelasi loppukeväänä kuusi runkosarjaottelua tehopistein 3+4=7 ja yhden playoff-ottelun ilman tehopisteitä.
Kärnten
Kärnten on osavaltio Itävallassa Dravajoen ympäristössä. Sen pinta-ala on 9 538 km², ja siellä on arviolta 557 641 asukasta (2015). Osavaltion pääkaupunki on Klagenfurt (sloveeniksi Celovec). Kärnten on suosittu kesälomapaikka suurten järviensä takia. Monet lomanviettäjät vuokraavat pariksi viikoksi järvenrannalta mökin.
Lukáš Jašek
Seuraura
Huhtikuussa 2018 Jašek teki kolmivuotisen NHL-tulokassopimuksen Vancouver Canucksin kanssa. Hän pelasi kauden 2018–2019 kokonaan Utica Cometsin AHL-joukkueen vahvuudessa. Jašekin tulokaskausi toi siellä 63 runkosarjaottelussa tehot 9+20=29. Myös kauden 2019–2020 hän pelasi kokonaan farmissa. Elokuussa 2020 Canucks lainasi Jašekin kaudeksi 2020–2021 toistaiseksi voimassa olevalla sopimuksella kasvattajaseuraansa HC Třineciin. Tammikuun 2021 harjoitusleirin päätteeksi Canucks lähetti hänet Cometsiin, jossa Jašek pelasi kauden loppuun. Jašek jakoi tehoilla 4+19=23 joukkueen sisäisen pistepörssin voiton Sam Anasin kanssa.
Kaudeksi 2021–2022 Jašek siirtyi vuoden mittaisella sopimuksella SM-liigajoukkue Pelicansiin. Hän voitti tehoilla 13+38=51 koko liigan syöttöpörssin ja Jašek sijoittui pistepörssissä kolmanneksi edellään vain Tapparan Anton Levtchi ja Jukureiden Petrus Palmu. Hän voitti myös Pelicansin sisäisen tehotilaston lukemalla +23. Kevätkaudella Jašek kärsi myös hieman lonkkavaivoista. Huhtikuussa 2022 hän teki Pelicansin kanssa vuoden mittaisen jatkosopimuksen.
Jašek voitti kaudella 2022–2023 Pelicansin sisäisen pistepörssin tehoilla 18+21=39. Hän voitti myös koko SM-liigan alivoimamaalipörssin neljällä osumallaan. Pudotuspeleissä Jašek oli tehoilla 6+7=13 joukkueensa paras maalintekijä Tyler Kelleherin kanssa ja toiseksi paras pistemies Iikka Kangasniemen jälkeen. Hän voitti kauden päätteeksi SM-hopeaa.
Kaudeksi 2023–2024 Jašek siirtyi kaksivuotisella sopimuksella Ruotsin SHL-liigan IK Oskarshamniin. Joukkueessa pelasi edellisellä kaudella hänen kanssaan vuotta aiemmin Pelicansissa pelannut maanmies Jiří Smejkal. Oskarshamnin GM Thomas Fröberg mainitsi seuran huomioineen, että Jašekilla ja Smejkalilla oli hyvä kemia yhdessä, ja Oskarshamn jatkoi Jašekin tarkkailua.
17. maaliskuuta
Juhlapäiviä
Katso myös: kalenteri ~ 16. maaliskuuta, 18. maaliskuuta
Kissoista
Kissoista (On Cats) on Doris Lessingin pienimuotoinen teos, joka on ilmestynyt 2002. Siihen on koottu hänen kaksi aiempaa tarinaansa Erittäin kissamaista (Particularly Cats) ja Rufus the Survivor sekä muistelmapalanen The Old Age of El Magnifico.
Lukáš Jašek
Maajoukkueura
Jašek pelasi alle 20-vuotiaiden MM-kilpailuissa vuonna 2017 ja alle 18-vuotiaiden MM-kilpailuissa vuonna 2015. Hän pelasi myös alle 18-vuotiaiden Ivan Hlinkan muistoturnauksessa vuonna 2014, jolloin Jašek voitti hopeaa. Hän oli tehoilla 4+3=7 Tšekin paras pistemies ja Jašek jakoi sisäisen maalipörssin voiton Jakub Zbořilin kanssa. Yhteensä hän on pelannut 23 nuorten ja 52 poikien maaottelua.
Kissoista
Suomeksi on aiemmin ilmestynyt Erittäin kissamaista (Particularly cats), jonka on suomentanut Sinikka Buckley. (Kirjayhtymä, 1988, 160 s. ISBN 951-26-3028-1)
Kärnten
Kärnten käsittää suuren osan Itä-Alppeja ja Klagenfurtin laakion. Pääelinkeinoina ovat maanviljely (viljaa ja viiniä) ja karjanhoito, mutta alueella on myös merkittävää vuorityötä (hiiltä, rautaa, lyijyä, sinkkiä). Osavaltiossa on kahdeksan piiriä, Feldkirchen, Hermagor, Klagenfurt-Land, Spittal an der Drau, St. Veit an der Glan, Villach-Land, Völkermarkt ja Wolfsberg, ja kaksi itsehallinnollista kaupunkia Klagenfurt ja Villach.
Asukkaat ovat enimmäkseen saksankielisiä, ja Kärntenissa puhutaan omaa, helposti tunnistettavaa murrettaan. 14 000 hengen slovenialaisvähemmistö on keskittynyt kaakkoisosaan.
Historia
Pyhän saksalais-roomalaisen keisarikunnan keisari Otto II päätti tehdä Kärntenistä itsenäisen herttuakunnan vuonna 976 heikentääkseen Baijerin valtiota. Kärnten on siten nykyisen Itävallan vanhin osavaltio. Siihen kuului perustamisaikana myös naapurimaakuntia, kuten Krain ja Marchia Carantana, joka myöhemmin sai nimen Steiermark. 1000-luvun alussa ne kuitenkin erosivat Kärntenistä. Alueen valtioita hallitsivat monet kilpailevat aatelissuvut, esimerkiksi Luitpold, Salier, Ludolf, Eppenstein, Sponheim ja Meinhard. Vuonna 1335 Kärnten siirtyi Habsburg-suvun haltuun.
2000-luvun alussa Kärntenin osavaltion kuvernöörinä (Landeshauptmann) oli oikeistopopulistisen FPÖ-puolueen johtaja Jörg Haider, joka menehtyi auto-onnettomuudessa lokakuussa 2008. 2000-luvulla Kärnteniä kuohutti Ortstafelkonflikt. Itävallan lain mukaan paikkakunnilla, joilla on vähintään 10 %:n sloveeni- tai kroaattivähemmistö, tulee paikkakunnan tienviittojen olla kaksikielisiä. Haider ei noudattanut lakia, vaan kielsi tienviittojen muuttamisen kaksikielisiksi.
Mackenzie Rosman
Mackenzie Rosman (s. 28. joulukuuta 1989 Charleston, Etelä-Carolina, Yhdysvallat) on yhdysvaltalainen näyttelijä joka muistetaan Ruthie Camden roolista draamasarjassa Seitsemäs taivas. Hän esiintyi sarjassa vuosina 1996–2007.
Agriofyytti
pienoiskuva|oikea|250px|[[Rusoamerikanhorsma (Epilobium adenocaulon) Oulussa]]
Rupert Blöch
Rupert Blöch (15. kesäkuuta 1929 – 28. heinäkuuta 2006) oli itävaltalainen pikajuoksija.
Blöch karsiutui Helsingin 1952 olympialaisissa 400 metrin juoksun alkuerissä ajalla 49,6 s. Hän voitti Itävallan mestaruuden 400 metrin juoksussa vuosina 1949, 1950, 1951 ja 1952 sekä 100 metrin juoksussa vuonna 1952. Hän sivusi 400 metrin juoksussa Itävallan ennätystä 48,5 s vuonna 1952 ja paransi sen aikaan 48,0 s myöhemmin samana vuonna. Vuonna 1951 hän juoksi 500 metrillä Itävallan ennätyksen 1.03,1, joka oli voimassa vielä vuonna 1979, kun kyseisen matkan viralliset ennätysnoteeraukset lopetettiin.
Niemisjärven rautatieasema
Niemisjärven rautatieasema on entinen rautatieliikennepaikka (laiturivaihde) -radalla Hankasalmen Niemisjärvellä. Sieltä on lännen suuntaan Jyväskylään matkaa 33 kilometriä.
Asema avattiin rautatien valmistuessa vuonna 1918 samannimisen järven läheisyyteen, ja sinne rakennettiin samantyyppinen rakennus kuin osuuden useimmilla muilla pysähdyspaikoilla. Aseman ympärille kasvoi taajama, jossa toimi meijeri, valimo ja saha, jonne johti myös pistoraide.
Kanadan Grand Prix 1998
Kanadan Grand Prix 1998 oli Formula 1 -sarjan osakilpailu, joka ajettiin 7. kesäkuuta 1998 Montrealissa Circuit Gilles Villeneuve -radalla. Kilpailun voitti Michael Schumacher.
Vefsn
Vefsn (eteläsaameksi Vaapste) on kunta Nordlandin läänissä Pohjois-Norjassa. Sen rajanaapureita ovat luoteessa Leirfjord, pohjoisessa ja idässä Hemnes, kaakossa Hattfjelldal, etelässä Grane sekä lännessä Brønnøy, Vevelstad ja Alstahaug.
Kunnan hallinnollinen keskus on Mosjøenin kaupunki (9 686 as. 2014). Muutoin kunnan väestö on hajautunut suhteellisen tasaisesti kunnan alaville alueille.
Media
Paikallislehti Helgelendingen ilmestyy neljästi viikossa.
Lars Helminen
Lars Helminen (s. 1. tammikuuta 1985, Brighton, Michigan, Yhdysvallat) on yhdysvaltalainen jääkiekkoilija.
Larsilla ja hänen jääkiekkoilijaveljellään Dwightilla on suomalaiset sukujuuret. Veljekset ovat saaneet jo lempinimet suomalaisen jääkiekkoilija Raimo "Raipe" Helmisen mukaan, Lars on "Laipe" ja Dwight "Dwaipe".
Ura
Helminen pelasi täydet neljä kautta yliopistosarja NCAA:n joukkueessa Michigan Tech. Toisella kaudella Helminen nousi joukkueensa tärkeimpiin puolustajiin ja oli toiseksi paras pistemies. Kauden jälkeen Helminen siirtyi pelaamaan ECHL:n Idaho Steelheadsiin, jossa pelasi loistavat pudotuspelit. Samalla kaudella joukkue voitti mestaruuden.
Helminen pelasi kaudella 2007–2008 JYPissä SM-liigaa ja siirtyi sen jälkeen Itävaltaan EHC Linzin joukkueeseen.
Kaunasin lentoasema
Kaunasin lentoasema, on matkustajamääriltään Liettuan toiseksi suurin lentoasema ja yksi kolmesta Liettuan kansainvälisestä lentoasemasta. Se sijaitsee 14 kilometriä Kaunasin keskustasta koilliseen Kaunasin kunnallispiirin puolella. Lentoasemalla on yksi 3 250 metriä pitkä kiitotie (08/26).
Lentoasema avattiin vuonna 1988 Liettuan ollessa yhä osa Neuvostoliittoa; tällöin kentälle siirrettiin Kaunasin vanhan lentokentän liikenne. Liettuan itsenäistyttyä vuonna 1991 kentästä tuli kansainvälinen lentoasema. Uusi Schengenin sopimuksen tarpeet täyttävä terminaalirakennus valmistui vuonna 2008. Vuosina 2009-2010 kentän matkustajaliikenne kasvoi voimakkaasti. Vuonna 2012 lentoaseman kautta kulki yhteensä 830 268 matkustajaa. Kenttää käyttää erityisesti halpalentoyhtiö Ryanair, jossain määrin myös AirBaltic.
Isä meidän (elokuva)
Isä meidän on Veikko Aaltosen ohjaama ja käsikirjoittama vuonna 1993 ilmestynyt suomalainen elokuva. Iiro Küttner toimi elokuvan dramaturgina.
Juoni
Isä meidän sijoittuu suomalaiselle maaseudulle. Hannu Kiviojan näyttelemä Juhani palaa lapsuudenkotiinsa vietettyään useita vuosia merellä. Hän lämmittää kylmän talon, jonka katon alla hänen lapsuudenmuistonsa heräävät henkiin. Juhani hakee myös vanhainkodista dementoituneen, pyörätuoliin joutuneen isänsä (Martti Katajisto) ja ryhtyy elämään tämän kanssa. Fragmentteina esitetyt lapsuuden muistot kuitenkin piinaavat Juhania ja vähitellen selviää, että isä on aikoinaan käyttänyt häntä hyväkseen.
Isä meidän on elokuva rakastamisesta ja anteeksiannosta sekä menneisyyden ja nykyisyyden välisestä suhteesta. Kysymys on siitä, pystyykö Juhani antamaan anteeksi isälleen sen, mitä tämä on hänelle tehnyt. Läsnä on takaumissa esiintyvä hirviö-isä (Matti Onnismaa) ja Martti Katajiston vanha mies, joka ei tunnu tajuavan nykymaailman tapahtumista enää mitään. Isä meidän on myös elokuva unohtamisesta ja siitä pystyykö menneisyyden jättämään taakseen. Elokuvan lopussa Juhani vie isänsä takaisin vanhainkotiin ja tulee itse isäksi. Vasta sitten kun menneisyyden kauhut on käyty läpi, hän pystyy aloittamaan oman elämänsä isänä ja aviomiehenä.
Palkinnot
Elokuva sai kolme Jussi-palkintoa, Kivioja parhaasta miespääosasta, Aaltonen ohjauksesta ja Olavi Tuomi kuvauksesta.
Heritrix
Heritrix on pääasiassa Internet Archiven kehittämä hakurobotti verkkoaineistojen keräämiseen. Kehitystyössä on mukana myös muita IIPC:n jäseniä eli pääasiassa kansalliskirjastoja. Hakurobotti on toteutettu Javalla ja sisältää laajan valikoiman asetuksia, joilla erilaisia keruutoimintoja voidaan toteuttaa. Keruurobottia on käytetty onnistuneesti useissa hyvin laajoissa verkkoaineistojen haravointiprojekteissa ja sen tekninen toteutus osaa kiertää monet yleisesti keräyksissä vastaantulevat tekniset ongelmat.
Heritrixiä käyttävät yleensä kansalliskirjastot tai muut toimijat, joiden tehtäviin kuuluu verkkoaineistojen kerääminen ja säilyttäminen jälkipolville. Heritrix:iä voidaan käyttää myös erilaisten vähemmän teknisten käyttöliittymien kautta kuten NetArchiveSuite tai Web Curator Tool.
Suomen Kansalliskirjasto kerää Suomea koskevia Internetin aineistoja kulttuuriaineistojen tallettamista ja säilyttämistä koskevan lain (28.12.2007/1433) mukaisesti. Myös muiden maiden kansalliskirjastojen toiminta perustuu samankaltaisiin lakeihin.
Heritrix on vapaata ohjelmistoa ja on julkaistu Apache License 2.0 -lisenssillä.
Formula 1 -kausi 1966
thumb|[[Jack Brabham voitti mestaruuden vuonna 1966.]]Formula 1 -kausi 1966 oli 17. Formula 1 -kausi. Se alkoi 22. toukokuuta ja päättyi 23. lokakuuta 1966 yhdeksän kilpailun jälkeen. Kuljettajien mestaruuden voitti Jack Brabham, ja valmistajien mestaruuden Brabham.
John Taylor kuoli Saksan osakilpailussa.
Rzeszów
Rzeszów (, Rjašiv) on kaupunki Kaakkois-Puolassa. Se on Ala-Karpatian voivodikunnan hallinnollinen keskus. Kaupunki on rakentunut Wisłok-joen varrelle noin 120 kilometrin päähän Ukrainan rajalta. Vuoden 2019 arvion mukaan kaupungissa asui 196 208 asukasta.
Historia
Vuonna 1354 Rzeszów sai kaupunginoikeudet. Kaupunki toimi paikallisena kaupan ja teollisuuden keskuksena. Rzeszówin taloudellinen asema kuitenkin heikentyi sen ollessa Itävallan hallinnan alaisena vuosina 1772–1918. Ennen toista maailmansotaa kaupungin asukkaista lähes puolet oli juutalaisia.
John Irving Bentley
pienoiskuva|John Irving Bentleyn jäännökset John Irving Bentley (1874–1966) oli yhdysvaltalainen lääkäri, jonka huomiota herättänyt kuolema Pennsylvaniassa oli oletettu itsesytyntä. Ilmiölle ei ole hyväksyttyä tieteellistä selitystä.
Bentley nähtiin elossa viimeisen kerran 4. joulukuuta 1966. Hän ei kyennyt enää liikkumaan ilman kävelytukea, joten seuraavana aamuna mittarinlukija Don Gosnell saapui Bentleyn asunnolle. Aluksi Gosnell havaitsi ainoastaan merkillisen hajun. Kylpyhuoneesta hän löysi sen, mitä Bentleystä oli jäljellä: kasa tuhkaa ja puolikas jalka. Lattiaan oli tullut ainoastaan pieni reikä, muuten kylpyhuone ja talo olivat säilyneet käytännössä vaurioitta.
Bentleyn kuolinsyyksi todettiin ”tukehtuminen ja 90-prosenttinen kehon palaminen”. Tutkimuksissa ei kyetty löytämään syttymisen syytä. Bentleyn kuolema on yksi historian tunnetuimmista itsesytyntätapauksista.
María de las Mercedes
María de las Mercedes de Borbón y Orleans (23. joulukuuta 1910– 2. tammikuuta 2000) oli Espanjan kuningas Juan Carlos I:n äiti, jonka aikuisikä osui Francisco Franco n valtakauteen ja joka ei siksi ollut koskaan Espanjan kuningatar. Hän ei mahtaillut, ja rakasti härkätaisteluita ja jalkapalloa. Niinpä hän oli varsin suosittu espanjalaisten keskuudessa.
María de las Mercedes syntyi Bourbon-sukuun Madridissa, hänen isänsä oli kuningas Alfonso XIII:n serkku. Vuonna 1931 hän joutui muiden Espanjan kuninkaallisten tavoin lähtemään maanpakoon Espanjasta. Vuonna 1935 hän meni naimisiin pikkuserkkunsa Juan de Borbónin kanssa. Toisen maailmansodan jälkeen perhe asettui Portugalin Estoriliin. Heille syntyi kaksi tytärtä ja kaksi poikaa. María de las Mercedesin elämän suuri suru oli nuoremman pojan Alfonsin kuolema hänen leikitellessään haulikolla veljensä kanssa.
María de las Mercedesin pojasta tuli kuningas vuonna 1974. Vuonna 1977 María de las Mercedesin aviomies Juan de Borbón tunnusti asian julkisesti. María de las Mercedesilla katsotaan olleen merkittävä rooli sovun rakentamisessa perheessään. Kuninkaan vanhemmat palasivat Madridiin vuonna 1983.
María de las Mercedes kuoli 89-vuotiaana vuonna 2000. Hänet haudattiin kuninkaallisten hautapaikkaan El Escorialiin vaikka hän ei ollut muodollisesti koskaan kuningatar.
Kissojen valtakunta
Kissojen valtakunta on japanilainen Studio Ghiblin vuonna 2002 tuottama ja Hiroyuki Moritan ohjaama anime-elokuva. Neko no Ongaeshi on suomeksi käännettynä ”Kissojen vastapalvelus”.
Kissojen valtakunta perustuu Aoi Hiiragin mangaan Neko no danshaku, Baron. Studio Ghibli on tuottanut Hiiragin toisesta mangasta vuonna 1995 Yoshifumi Kondōn ohjaaman elokuvan Sydämen kuiskaus, jossa Paroni Humbert von Gikkingenin roolihahmo myös esiintyy.
Juoni
Koulutyttö Haru tulee koulupäivän päätteeksi pelastaneeksi kissan jäämästä kuorma-auton alle. Yllättäen kissa osaakin puhua. Se kiittää Harua kohteliaasti ja poistuu paikalta. Yöllä Harun luona tulee käymään Kissojen valtakunnan kuningas kiittämään Harua poikansa prinssi Lunen hengen pelastamisesta, minkä jälkeen kissat häipyvät. Yön aikana Harun ystävän Hiromin kotiin on tullut röykkiöittäin haaveja, sillä Haru rikkoi vahingossa yhden pelastaessaan Lunea. Harun kodin piha on puolestaan täynnä pajunkissoja. Lisäksi kissat rupeavat seuraamaan Harua koulumatkalla ja hän löytää tavaralokerostaan pieniä laatikoita, joissa on hiiriä.
Myöhemmin päivällä Harun luokse saapuu koulun pihalla eräs puhuva kissa. Haru osoittaa tälle varsin selvästi, ettei ole tyytyväinen saamiinsa "lahjoihin". Kissa pyytää Harua tulemaan vierailulle Kissojen valtakuntaan ja ryhtymään prinssi Lunen vaimoksi. Haru unelmoi ihanista asioista Kissojen valtakunnassa, mutta ennen kuin hän ehtii sanoa vastalauseensa naimisiinmenoon, kissa häipyy tiehensä. Salaperäinen ääni kehottaa Harua kääntymään Kissa-asiaintoimiston puoleen. Toimistossa Haru tapaa kissaparoni Humbert von Gikkingenin ja tämän tukevan ahmattiapulaisen, Mutan. Paroni lupaa auttaa Harua, mutta tyttö napataan Kissojen valtakuntaan ennen kuin paroni ehtii puuttua asiaan. Paroni, Muta ja paronin varisystävä Toto lähtevät heidän peräänsä.
Joulu pulkassa: 20 toisenlaista joululaulua
Joulu pulkassa: 20 toisenlaista joululaulua on Poko Rekordsin vuonna 1998 julkaisema kokoelmalevy. Kokoelmalevy sisältää jouluaiheisia musiikkikappaleita Poko Rekordsissa levyttäneiltä artisteilta ja yhtyeiltä. Levyn kappaleet erottuvat hieman perinteisestä joulumusiikista.
Kissojen valtakunta
Juoni
Haru ja kyytiin päässyt Muta saapuvat Kissojen valtakuntaan, missä heidät viedään palatsiin. Palatsissa Haru puetaan juhlapukuun. Kuninkaan saapuessa Haru sanoo, ettei voi mennä prinssin kanssa naimisiin, koska ei ole kissa, mutta yllättäen hän onkin muuttunut kissaksi. Samaan aikaan Muta on iskenyt silmänsä herkkuruokiin ja erityisesti isoon hyytelöastiaan, jonne hän hyppää. Nähtyään Mutan liikkumattomana hyytelön seassa Haru alkaa itkeä. Juhlissa Harua ei monista yrityksistä huolimatta saada iloiseksi, kunnes salaperäinen kissa alkaa tanssittaa Harua. Kissa paljastuu paroniksi ja kuningas on kaikkea muuta kuin iloinen.
Joulu pulkassa: 20 toisenlaista joululaulua
Kokoelmalevyn kansikuvassa joulupukki ja sika paistavat nuotion ääressä makkaraa. Sialla on sorkassaan viinapullo. Taustalla näkyy myös kuu ja mäki, jossa näkyy kävelevä sika.
Kissojen valtakunta
Juoni
Pian kuitenkin Haru ja paroni pakenevat salaperäisen valkoisen kissan avustamana ja pian Muta seuraa heitä. Ensin he selvittävät tiensä labyrintin läpi ja sitten heidän on kiivettävä korkean tornin huipulle, josta pääsee taas ihmisten maailmaan. Kuningas kuitenkin luhistaa tornin lähes kokonaan Harun, paronin ja Mutan ollessa melkein huipulla. Prinssi saapuu paikalle ja pelastaa tilanteen. Hän ilmoittaa myös tahtovansa Yukin, sen salaperäisen kissan, kanssa naimisiin. Viimein Haru kiipeää tornin huipulle, mutta uloskäynti on siirtynyt luhistumisen takia pilvien tasalle. Lopulta Toto ja hänen varisystävänsä pelastavat putoavan Harun, paronin ja Mutan.
Ääninäyttelijöitä
Suomenkielisen version on ohjannut Pekka Lehtosaari.
Arvioita
Turun Sanomien Päivi Valotietä Kissojen valtakunnassa viehätti Yhdysvaltain ulkopuolella tehdyille animaatioille tyypillinen tarinan yllätyksellisyys, arvaamattomuus ja absurdi tunnelma. Ratkaisu elokuvan dubbauksesta suomeksi tuntui hänestä hieman oudolta, sillä unenomaisissa mielenmaisemissa sukkuloivassa fantasiassa ei ole kyse ihan pikkulasten piirretystä.
Jättiläissaukko
Jättiläissaukko eli isosaukko (Pteronura brasiliensis) on Etelä-Amerikassa elävä saukkolaji. Tämä erittäin uhanalainen eläin on paitsi maailman suurin saukkolaji, myös maailman suurin näätäeläin.
Stiftelsen Tre Smeder
Stiftelsen Tre Smeder (aiemmin Sparbanksstiftelsen i Helsingfors) on vuonna 1993 perustettu säätiö, niin sanottu säästöpankkisäätiö, joka perustettiin Aktia Pankki Oyj:n perustamisen yhteydessä. Sen hallinnossa toimivat muun muassa Håkan Mattlin ja Henry Wiklund.
Jättiläissaukko
Jättiläissaukko on Pteronura-sukunsa ainoa edustaja. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin ”isosaukko”.
Stiftelsen Tre Smeder
Säätiön tarkoitus on edistää säästämistä, tukea kotiseutua kulttuuri- ja aatteellisen työn kautta ensisijaisesti Helsingissä ja vaalia Helsingin Säästöpankin perinteitä.
Jättiläissaukko
Koko ja ulkonäkö
Jättiläissaukon ruumiin pituus on 90–160 cm ja hännän 70–80 cm, se saattaa painaa jopa 30 kiloa. Jättiläissaukon pää on muodoltaan litteä ja leveä, kuono on lyhyt. Pienet pyöreät korvat sijaitsevat alhaalla pään sivuilla. Häntä on pitkä ja litteä. Pitkiä varpaita yhdistävät uimaräpylät, joilla saukko pystyy hyvin pitämään kiinni saaliista. Turkin väri vaihtelee kellertävän ruskeasta suklaanruskeaan. Leuka, kurkku ja rinta ovat vaaleat tai kermanväriset, kaulan kuviointi on yksilöllinen. Kuvio saattaa olla myös laikukas. Karva on samettimainen ja lyhyt. Virtaviivainen ruumis tekee siitä nopean uimarin. Ainoa suurempi laji on merisaukko.
Stiftelsen Tre Smeder
Säätiö on Aktia Pankki Oyj:n suurin äänimäärän mukainen omistaja 21 prosentin ääniosuudella.
Jättiläissaukko
Levinneisyys
Jättiläissaukkoa tavataan Etelä-Amerikassa Amazoniassa, Orinoco- ja Paranájokien valuma-alueiilla sekä Guyanan alueen vesistöissä. Levinneisyyden eteläraja on Argentiinan Misionesin maakunnassa ja pohjoisraja Venezuelan pohjoisosassa.
Elinympäristö
Jättiläissaukot suosivat hitaasti virtaavia jokia, ja Amazoniassa ne elävät myös järvissä ja soilla. Niiden elinalueella on usein tulvia, ja ne elelevät myös tulvametsissä. Jättiläissaukon elinehto on runsaskalainen elinalue.
Elintavat
Jättiläissaukko elää muutaman yksilön perheryhminä, joita johtaa uros. Jättiläissaukot ovat muista saukkolajeista poiketen hyvin sosiaalisia. Ne saalistavat yhdessä ja aiemmat poikaset auttavat vanhempiaan uusien poikasten hoidossa kunnes nämä noin 2-vuotiaina lähtevät pesästä. Saukot elävät koko elämänsä saman kumppanin kanssa. Saukkolauma kommunikoi kimakoin kiljahduksin, joita ne päästävät erityisesti lähtiessään kalastamaan. Jättiläissaukot saalistavat laumoissa kuten sudet, mistä johtuen paikalliset kutsuvat niitä nimellä ”Lobo del Rio” eli jokisusi.
Kalastaessaan saukko käyttää yllätystaktiikkaa ja käy kalan kimppuun sellaisesta kulmasta, josta saalis ei sitä pysty näkemään. Herkät tuntokarvat auttavat saalin paikantamisessa sameassa vedessä. Aikuinen jättiläissaukko syö päivittäin noin neljä kiloa kalaa.
Lisääntyminen
Jättiläissaukkonaaras synnyttää 65–70 vrk kantoajan jälkeen yleensä 2–3 poikasta, jotka viettävät ensimmäiset elinviikot pesäluolassaan. Poikaset ovat alkuun riippuvaisia vanhemmistaan ja ovat varsin avuttomia. Poikaset totutetaan veteen heti kun ne ovat tulleet pesästä aikuisten vartioidessa tarkasti petojen varalta muodostamassaan renkaassa. Vuoden ikäiset jättiläissaukot ovat jo lähes täysikasvuisia ja pystyvät kalastamaan. Kahden vuoden iässä ne tulevat sukukypsiksi.
Ravinto
Jättiläissaukot syövät etupäässä kalaa, mutta ruokalistalle päätyy myös nilviäisiä, äyriäisiä, matelijoita, lintuja (etenkin munia ja poikasia) sekä pikkunisäkkäitä.
Uhat
Jättiläissaukko on melko harvinainen ja kannaksi arvioidaan noin 5 000 yksilöä. Lajia uhkasi ennen turkismetsästys, mutta rauhoituksen jälkeenkin sitä ovat uhanneet salametsästäjät ja se kärsii häirinnästä, saastumisesta ja elinalueiden tuhoutumisesta. Jättiläissaukko elää monessa kansallispuistossa ja suojelualueilla, joten se ei ole välittömässä vaarassa. Jättiläissaukko on ollut uhanalaisten lajien luettelossa vuodesta 1999.
Torron kappeli
Torron kappeli on Tammelan seurakunnan kirkkorakennus Tammelan Torron kylässä Kanta-Hämeen maakunnassa. Nykyisen, vuonna 1969 valmistuneen kappelin on suunnitellut Risto Hurme. Vieressä oleva kellotapuli valmistui vuonna 2006.
Laajan Torronsuon takana sijaitsevaan syrjäiseen Torron kylään perustettiin kylän nykyiseen keskustaan kylän oma hautausmaa vuonna 1801 ja pian tämän jälkeen vuonna 1804 rakennettiin Torron ensimmäinen rukoushuone. Kellotapuli valmistui vuonna 1811. Uusi rukoushuone rakennettiin ensimmäisen paikalle 1840-luvulla (toisen tiedon mukaan vuoteen 1874). Kun 1800-luvun lopulla oltiin perustamassa kansakoulua, uusi koulu rakennettiin kyläkirkon tontille ja rukoushuone purettiin vuonna 1894 uuden koulun rakennustarpeiksi. Vanhalle tontille kylän keskustaan jäi vain kellotapuli. Uusi hautausmaa nykyisen Pursiontien varressa perustettiin vuonna 1891. Uuden kappelin saaminen hautausmaan yhteyteen pantin vireille 1951 ja nykyinen kappeli valmistui vuonna 1969.
Atomic Rooster
Atomic Rooster oli brittiläinen progressiivista rockia ja hard rockia esittänyt yhtye. Se oli alun perin toiminnassa vuosina 1969–1975 ja uudelleen vuosina 1980–1983. Atomic Roosterin kokoonpano vaihtui vuosien aikana useasti; ainoa jäsen, joka pysyi yhtyeessä koko sen historian ajan, oli kosketinsoittaja Vincent Crane. Hän myös kirjoitti suurimman osan yhtyeen kappaleista. Alkuperäinen rumpali Carl Palmer siirtyi vuonna 1970 Emerson, Lake & Palmer -kokoonpanoon.
Yhtyeen ainoat Britanniassa hiteksi muodostuneet singlet, ”Tomorrow Night” (sijoitus 11.) ja ”Devil's Answer” (sijoitus 4.), julkaistiin vuonna 1971. Tuolloin yhtyeen solistina toimi John Du Cann.
Historia
Atomic Rooster perustettiin The Crazy World of Arthur Brown -yhtyeen raunioille vuonna 1969, perustajina kosketinsoittaja Vincent Crane ja rumpali Carl Palmer. Yhtyeeseen hankittiin solisti-basistiksi Nick Graham, ja hänen kanssaan yhtye julkaisi esikoisalbuminsa Atomic Roooster [sic] vuonna 1970. Pienellä budjetilla tuotettu levy saavutti Britanniassa listasijan 49. Albumin materiaali oli laaja-alaista, ja sisälsi yhtyeen tavaramerkiksi muodostuneita uhkaavia sanoituksia esimerkiksi kappaleessa ”Friday the Thirteenth” sekä mielisairaalan mukaan nimetyllä raidalla ”Banstead”. Sanoitukset heijastivat monia kosketinsoittaja Cranen kärsimiä henkilökohtaisia pelkoja. Hänen iloisen luonteensa vastapainona olivat psyykeongelmat.
Rumpali Carl Palmer jätti yhtyeen saatuaan tarjouksen, josta ei voinut kieltäytyä huolimatta ystävyydestään ja lojaalisuudestaan kosketinsoittaja Cranea kohtaan. Palmer liittyi Emerson, Lake & Palmer -yhtyeeseen, josta muodostui yksi 1970-luvun suosituimmista superyhtyeistä. Crane oli hyvin pettynyt Palmerin ratkaisuun, ja pian myös Nick Graham lähti Atomic Roosterista liittyäkseen Skin Alley -yhtyeeseen. Yksin jäänyt Crane päätti kuitenkin jatkaa hankkien yhtyeeseen aikaisemmin Andromeda- ja Richard Shirman's Attack -yhtyeissä soittaneen kitaristi-laulajan John Du Cannin (tunnettu myös nimellä John Cann) sekä rumpali Paul Hammondin.
Uudella kokoonpanolla äänitetty järjestyksessään toinen Atomic Rooster -albumi Death Walks Behind You (1970) merkitsi käännekohtaa yhtyeen uralla. Albumilla oli muun muassa hitti ”Tomorrow Night”, joka ylsi Britanniassa listan sijalle 11. Lisäksi kriitikot ovat pitäneet levyn avausraitaa ”Death Walks Behind You” yhtenä varhaisimmista esimerkeistä heavy metal -genrestä. Koska yhtyeessä ei ollut enää basistia, soitti Vincent Crane levyn bassoraidat kosketinsoittimillaan joko vasenta kättään tai jalkiota käyttäen. Albumi saavutti menestystä (Britanniassa sija 12, Yhdysvalloissa 90), mikä toi Atomic Roosterille mahdollisuuden lähteä kiertueille maailman suosituimpien yhtyeiden kanssa.
Vuonna 1971 yhtye saavutti suuren hitin ”Devil's Answer” -singlen muodossa, joka ylsi Britanniassa neljännelle sijalle. Samana vuonna ilmestynyt albumi In Hearing of Atomic Rooster jäi kuitenkin solisti-kitaristi John Du Cannin viimeiseksi yhtyeen riveissä, joka siirtyi perustamaan omaa Bullet-yhtyettään. Tästä seurasi jälleen suuria muutoksia kokoonpanoon, ja uusina jäseninä yhtyeeseen liittyivät Steve Bolton (kitara), Bill Smith (bassokitara), Rick Parnell (rummut) ja Chris Farlowe (laulu). Tällä kokoonpanolla Atomic Rooster julkaisi albumit Made in England (1972) ja Nice 'n' Greasy (1973), mutta uusi soul-vivahteinen ilmaisu ei tyydyttänyt yhtyeen faneja aikaisemman hard rock -tyylin tavoin. Vincent Crane hajotti yhtyeen 1974 ja ryhtyi jälleen työskentelemään Arthur Brownin kanssa.
Vuonna 1979 Vincent Crane pani Atomic Roosterin uudelleen pystyyn, jolloin ilmestyivät uudet albumit Atomic Rooster (1980) ja Headline News (1983). Paluu ei kuitenkaan kestänyt pidempään ja myöhemmin 1980-luvulla Crane työskenteli muun muassa entisen Cream-rumpalin Ginger Bakerin sekä Dexys Midnight Runnersin kanssa.
1980-luvun loppupuolella Crane ja entinen Atomic Rooster -solisti John Du Cann kaavailivat jälleen yhtyeen paluuta, mutta suunnitelmat kariutuivat Cranen tehtyä itsemurhan helmikuussa 1989.
Singlet
"Friday the 13th" / "Banstead" (1970) "Tomorrow Night" / "Play the Game" (1971) "Devil's Answer" / "The Rock" (1971) "Stand by Me" / "Never to Lose" (1972) "Save Me" / "Close Your Eyes" (1972) "Can't Find a Reason" / "Moods" (1973) "Tell Your Story (Sing Your Song)" / "O.D." (1974) "Do You Know Who's Looking for You?" / "Throw Your Life Away" (1980) "Play It Again" / "Start to Live" aka "Rebel with a Clause" (1981) "End of the Day" / "Living Underground" aka "Night Living" (1982) "Land of Freedom" / "Carnival" (1983)
Nena
Nena, oik. Gabriele Susanne Kerner (s. 24. maaliskuuta 1960 Hagen ) on saksalainen poplaulaja.
Kerner sai tulevan taiteilijanimensä jo kolmevuotiaana, kun hän oli perheensä kanssa lomalla Espanjassa. Nimi tulee espanjan kielen sanasta ”niña”, joka tarkoittaa pientä tyttöä. Vuonna 1977 hän jätti lukion ennen valmistumista ja seuraavien kolmen vuoden ajan hän opiskeli kultasepäksi. Pian tämän jälkeen Nena liittyi yhtyeeseen The Stripes, joka julkaisi singlen ”Ecstasy”, mutta hajosi pian. Vuonna 1981 Nena muutti poikaystävänsä Rolf Brendelin kanssa Länsi-Berliiniin. He tapasivat siellä tulevat yhtyetoverinsa, joiden kanssa julkaistiin pian single ”Nur geträumt”. Laulu pääsi Musikladen-ohjelmaan.
Nena sai kansainvälistä suosiota kappaleella ”99 Luftballons”. Single nousi vuonna 1983 Länsi-Saksan listojen ykköseksi. Kansainvälinen julkaisu seurasi, ja ”99 Luftballons” nousi brittilistojen kärkeen. Kappale pääsi listoille myös Yhdysvalloissa ja muualla maailmassa.
Nenan yhtye hajosi vuonna 1987. Tämän jälkeen hän alkoi seurustella sveitsiläisen näyttelijän Benedict Freitagin kanssa, ja pari sai kolme lasta, joista ensimmäinen syntyi vammaisena ja kuoli 11 kuukauden ikäisenä. Vuonna 1990 syntyivät kaksoset Larissa Maria ja Sakias Manuel. Kun Nenan suhde Freitagiin katkesi, hän sai Philipp Palmin kanssa pojat Samuel Vincent (s. 1995) ja Simeon Joel (s. 1997). Nena asuu nykyään Palmin kanssa Hampurissa.
Vielä yhtyeensä hajoamisen jälkeen Nena on julkaissut runsaasti soolomateriaalia ja myös listalle nousseita kappaleita. Esimerkiksi ”Liebe ist” nousi vuonna 2005 Saksassa listaykköseksi. Vuonna 2007 Nena julkaisi albumin Cover Me, joka koostuu pelkästään coverlauluista.
Unkarin jalkapallomaajoukkue
Unkarin jalkapallomaajoukkue edustaa Unkaria kansainvälisissä miesten jalkapallon maajoukkuekilpailuissa. Sitä hallinnoi Unkarin jalkapalloliitto.
Unkarilla on takanaan loistelias jalkapallohistoria. Se oli aikoinaan yksi jalkapallon edelläkävijämaista manner-Euroopassa ja lajin suuri uudistaja 1950-luvulla, jolloin se oli yksi maailman parhaista jalkapallomaista. Sittemmin Unkarin jalkapalloilu on hiipunut entisten vuosien tasoltaan, ja seuraavan kerran vuoden 1986 jälkeen miesten joukkue pääsi arvokilpailuiden lopputurnaukseen vasta 2016.
Kultaiset vuodet
1950-luvulla Unkari lukeutui maailman johtavien jalkapallomaiden joukkoon. Joukkue rakentui pääasiassa Ferenc Puskásin, Sándor Kocsisin, József Bozsikin ja Nándor Hidegkutiin ympärille. Aikavälillä 4. kesäkuuta 1950 – 18. helmikuuta 1956 joukkue voitti 43 ottelua ja pelasi seitsemän tasapeliä, eikä hävinnyt yhtään lukuun ottamatta 1954 MM-kilpailuiden loppuottelua, jossa se kärsi tappion Saksan liittotasavallalle maalein 3–2, vaikka oli turnauksessa aikaisemmin voittanut joukkueen maalein 8–3. Aikaisemmin Unkari oli pelannut MM-loppuottelussa vuoden 1938 kilpailuissa, jossa se hävisi Italialle maalein 4–2.
Kesäolympialaisissa Unkari on voittanut kultaa kolmesti: 1952, 1964 ja 1968.
Ennätyksiä
Itävallan ja Unkarin välinen ottelu vuonna 1902 oli kautta aikain ensimmäinen maaottelu kahden mannereurooppalaisen joukkueen välillä. Unkari oli myös ensimmäinen mannereurooppalainen joukkue, joka voitti Englannin sen kotikentällä, 25. marraskuuta 1953. Voitto sai osakseen maailmanlaajuista huomiota. Vuoden kuluttua tästä Unkari nöyryytti Englantia kotikentällään peräti 7–1. Unkari pitää myös hallussaan pisintä tappiottomien maaotteluiden yhtäjaksoista sarjaa, 33 ottelua toukokuun 1950 ja heinäkuun 1954 välillä, jolloin maa hävisi Länsi-Saksalle MM-kilpailujen finaalin 3-2.
Nykyaika
Nykyään Unkarin maajoukkue ei ole enää huippuvuosiensa tasolla. Se ei ole selviytynyt MM-lopputurnaukseen sitten vuoden 1986 kilpailuiden. EM-lopputurnaukseen se selviytyi vuoden 1972 kilpailuiden jälkeen seuraavan kerran vasta 2016 kukistettuaan jatkokarsinnassa Norjan yhteismaalein 3–1. Unkari on viime vuosikymmeninä ollut karsintalohkossaan usein kolmas. Lähimpänä arvokilpailupaikkaa Unkari oli tuona aikana 1998 MM-kilpailuiden karsinnoissa, kun se oli omassa lohkossaan toinen ja eteni jatkokarsintoihin, joissa kuitenkin kärsi molemmissa otteluissa Jugoslaviaa vastaan rökäletappion (1–7, 5–0).
Martinkeskus
Martinkeskus oli Vantaan Martinlaaksossa sijaitseva ostoskeskus, joka rakennettiin 1960- ja 1970-lukujen vaihteessa ja oli valmistuessaan Pohjoismaiden suurin liikekeskus. Ostoskeskuksen suunnitteli arkkitehti Erkki Karvinen.
Liikkeiden tiloja yhdistelemällä ensimmäiseen kerrokseen saatiin S-market, jonka paikalla toimi 1970- ja 1980-luvulla Varuboden. S-marketin viereisissä tiloissa vaihteli useita K-ryhmän kauppoja, joista viimeisin K-market Cassa lopetti toimintansa vuoden 2007 elokuussa. Pisimpään alkuperäisenä liikkeenä oli kesään 2008 saakka säilynyt Martinlaakson Kukka ostoskeskuksen toisessa kerroksessa.
Martinkeskuksen liikkeitä ja palveluita olivat Alepa, Bar Nr.1, Divari Lukunurkka, Laajavuoren päiväkoti, Martinkirppis, Parturi-kampaamo Hiuslaakso, R-kioski, Kahvio, Tatuointiliike Zanza ja Vantaankosken seurakunnan Martinristi-seurakuntakeskus. Alkuvuodesta 2006 Martinkeskuksen pysäköintialueelle nousi mainospylväs, joka esitteli suurimman osan Martinkeskuksen liikkeistä.
Martinkeskuksessa oli alun perin liukuportaat toiseen kerrokseen, mutta ne myöhemmin poistettiin. Ostoskeskus on arvioitu rakennushistorialtaan paikallisesti merkittäväksi kohteeksi ja sen arvoluokka on 3.
Ostoskeskuksessa vietettiin 15.–20. marraskuuta 2010 40-vuotisjuhlaviikkoa.
Kesäkuussa 2015 Martinristi mukaan lukien Martinkeskus myytiin Pohjola Rakennus Oy Uusimaa -yhtiölle. Martinkeskus oli avoinna viimeistä päivää 25. syyskuuta 2016 ja ostoskeskuksen purkaminen alkoi marraskuussa 2016. Ostoskeskuksen ja sen parkkipaikan tilalle nousi seitsemän kerrostaloa ja erillinen päivittäistavarakauppa. 8-kerroksisia pistetaloja rakennettiin neljä ja 5-kerroksisia lamellitaloja kolme. Asuntoja niihin valmistui yhteensä hieman yli 300. Pihakannen alle rakennettiin pysäköintihalli.
Irlannin tasavaltalaisarmeija
Irlannin tasavaltalaisarmeija eli IRA (tulee englanninkielisestä nimestä Irish Republican Army ) on irlantilaisten vasemmistonationalistien terroristijärjestö, joka vuodesta 1920 taisteli brittejä vastaan Irlannin itsehallinnon tai itsenäisyyden puolesta. Vuoden 1922 jälkeen se jatkoi toimintaansa Yhdistyneeseen kuningaskuntaan kuuluvassa Pohjois-Irlannissa Irlannin itsehallinnon tultua hyväksytyksi. IRA on historiansa aikana jakautunut monta kertaa. Nykyinen "uusi IRA" on 1960-luvulla voimistunut "vanhan IRA:n" seuraaja. Vuodesta 2005 alkaen järjestö on pidättäytynyt aseellisesta toiminnasta ja on riisunut aseistustaan.
IRA:lla ei ole yleisesti hyväksyttyä iirinkielistä nimeä, minä käytetään kuitenkin joskus ilmausta Óglaigh na hÉireann, Irlannin vapaaehtoiset. Koska Irlannin tasavallan armeija pitää tätä omana nimenään, myös iirinkielisissä yhteyksissä järjestön nimi on an tI.R.A. IRA:n poliittinen siipi on Sinn Féin -puolue.
Jotkut IRA:sta irtautuneet pienryhmät ovat jatkaneet aseellista vastarintaa.
IRA:n historia
IRA syntyi 1920, kun irlantilaisvapaaehtoiset kävivät 1919 alkanutta sissisotaa Irlannin maaseudulla brittijoukkoja vastaan. Sen tuloksena Ison-Britannian pääministeri David Lloyd George tarjosi itsenäisyyssotaan ryhtyneille irlantilaisille nationalisteille ratkaisua, jossa Irlanti jäisi brittiläiseksi dominioksi eli saisi Kanadan ja Australian kanssa saman aseman.
Irlantilainen itsenäisyystaistelija Michael Collins allekirjoitti Britannian hallituksen tarjoaman sopimuksen, joka hyväksyttiin irlantilaisten omassa parlamentissa, Dáil Éireannissa. Éamon de Valera kannattajineen ei kuitenkaan hyväksynyt sopimusta, minkä seurauksena sopimusta kannattaneiden vapaavaltiolaisten ja sitä vastustaneiden tasavaltalaisten välille syttyi verinen sisällissota. Dominioon tyytyneet vapaavaltiolaiset voittivat sodan ja itsenäisyyttä vaatineista tasavaltalaisista kehittyi suoraan toimintaan erikoistunut IRA.
Väliaikainen IRA
1960-luvun lopussa katoliset alkoivat vaatia tasaveroisia oikeuksia Pohjois-Irlannissa mielenosoituksin. Tämä johti yhteenottoihin protestanttien kanssa ja lopulta myös maakuntia rauhoittamaan tuotujen brittijoukkojen kanssa. Alakynteen joutuneet katoliset kääntyivät IRA:n veteraanien puoleen apua saadakseen. IRA nousi jälleen merkittäväksi voimaksi, nyt nimenomaan Pohjois-Irlannissa. 1960-luvun vasemmistoradikalismilla oli huomattavasti vaikutusta uuteen IRA:han, jopa siinä määrin, että järjestö oli vuoden 1969 lopussa valmis luopumaan lopullisesti aseellisesta taistelusta, lopettamaan Irlannin kansanedustuslaitoksen boikotoinnin ja osallistumaan vaaleihin.
Katoliset eivät kuitenkaan olleet tällä kannalla, vaan katsoivat, että IRA:n oli suojeltava pohjoisen katolisia protestanttiterroristien mielivallalta. He jättivät vuoden 1970 Ard-Fheisissä (yleiskokouksessa) Cathal Gouldingin johtaman "virallisen" IRA:n ja perustivat oman "väliaikaisen" siiven, joka jatkoi suoraa toimintaa unionisteja ja brittejä vastaan. Virallinen IRA lopetti väkivallan 1972−1973. Väliaikainen IRA teki pitkään verisiä pommi-iskuja ja kävi sissisotaa Armaghissa.